ddrg/super_eurlex huggingface dataset:
(39)

Pareiškėjas negalėjo pagrįsti, kad CENVAT kreditų kontrolė administruojant akcizus suteiktų kokios nors informacijos apie ryšį tarp sąnaudų ir eksportui pagaminamos prekės. Todėl, Komisijos nuomone, tokia kontrolė negali būti laikoma veiksminga patikrinimo sistema pagal pagrindinio reglamento II ir III priedus. Be to, DEECB buvo panaikintas EXIM-politikos 02-07, ir dėl to, priešingai, nei tvirtino pareiškėjas, nebegali būti laikoma patikrinimo instrumentu. Be to, nebuvo pateikta įrodymų, kad pareiškėjas DEECB registravo suvartojimo duomenis. Nebuvo pateikta jokių kitų įrodymų, kad IV naudojo kokią nors kitą veiksmingą sistemą pakankamai tiksliai nustatyti ryšius tarp importuojamų sąnaudų ir eksportui pagaminamų prekių, išskyrus tai, kad buvo remiamasi labai plačias normas nustatančiais standartais. Šiame kontekste būtina pažymėti, kad atitikimas EXIM-politikos 02-07 apibrėžtiems standartams, kaip minėta pirmiau esančiame 33 konstatuojamosios dalies punkte, gali būti užtikrinamas tik jeigu patikrinimo sistema taikoma kiekvienai siuntai atskirai. Be to, tik toks standartas įgalina kontroliuojančias institucijas patikrinti, ar laikomasi griežtų mokesčio grąžinimo arba pakaitinio mokesčių grąžinimo sistemos taisyklių. Čia reikėtų prisiminti, kad pagal pagrindinio reglamento I priedo i punktą, pakaitinę muitų grąžinimo sistemą leidžiama taikyti tik išimtiniais atvejais, ir, inter alia, tik per dviejų metų laikotarpį nuo pakaitinių medžiagų importo ir eksporto.
6.2.

Rekomendacijos dėl optimalaus energijos vartojimo eksploatuojant prietaisą, įskaitant: 6.2.1. nurodymus dėl šaldytuvo vietos arba instaliavimo, be kita ko, nurodant, kiek reikia mažiausiai laisvos vietos aplink prietaisą, kad būtų užtikrinta pakankama oro cirkuliacija, ir tai, kad jei vartotojas turi galimybę, jis gali sutaupyti daug energijos, laikydamas prietaisą nešildomoje arba mažiau šildomoje vietoje; 6.2.2. patarimą vartotojui vengti laikyti prietaisą šalia bet kokio šilumos šaltinio (pavyzdžiui, šalia orkaitės (krosnies), radiatorių ir t. t.) arba tiesioginėje saulės šviesoje; patarimą vartotojui atitinkamais atvejais izoliuoti prietaisą nuo sienoje arba po grindimis įrengtų šilumos šaltinių; 6.2.3. patarimą, kad termostato sureguliavimas priklauso nuo aplinkos temperatūros ir todėl temperatūros nustatymas turėtų būti tikrinamas tinkamu termometru (reikėtų paaiškinti, kaip tai daryti); 6.2.4. patarimą atvėsinti karštą maistą prieš dedant jį į prietaisą, kadangi dėl garų, kylančių nuo maisto, apledėja garintuvas, nepaisant to, kad vėsinimo laikas sveikatos ir higienos sumetimais vis dėlto turėtų būti kuo trumpesnis; 6.2.5. patarimą neleisti, kad garintuvas apledėtų storu sluoksniu, ir tai, kad dažnas atitirpdymas leidžia lengviau pašalinti ledo sluoksnį; 6.2.6. patarimą pakeisti durelių sandarinimo mechanizmą, kai sutrinka jo veikimas; 6.2.7. patarimą neskubėti vėl įjungti prietaiso po to, kai jis buvo perkeltas į kitą vietą; 6.2.8. patarimą ant galinės prietaiso sienelės esantį kondensatorių ir prietaiso apačią saugoti nuo dulkių ir virtuvės atliekų; 6.2.9. informaciją apie tai, kad, nesilaikant pirmiau nurodytų dalykų, bus suvartota daugiau energijos ir todėl padidės einamosios išlaidos.
Oficialusis leidinys L 007 , 11/01/2003 p. 0084 - 0085



Komisijos sprendimas 2003 m. sausio 10 d. iš dalies pakeičiantis Sprendimą 92/452/EEB dėl embrionų surinkimo grupių ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją, sąrašų sudarymo Jungtinių Amerikos Valstijų ir Šveicarijos atžvilgiu (pranešta dokumentu Nr. C(2002) 5560) (tekstas svarbus EEE) (2003/12/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1989 m. rugsėjo 25 d. Tarybos direktyvą 89/556/EEB dėl veterinarinių reikalavimų, reglamentuojančių Bendrijos vidaus prekybą galvijų embrionais ir jų įvežimą iš trečiųjų šalių (OL L 302, 1989 10 19, p. 1.) su paskutiniais pakeitimais, padarytais Komisijos sprendimu 94/113/EB (OL L 53, 1994 2 24, p. 23.), ypač jo 8 straipsnį, kadangi: (1) Jungtinių Amerikos Valstijų ir Šveicarijos kompetentingos veterinarijos tarnybos atsiuntė prašymą iš dalies pakeisti Komisijos sprendimu 92/452/EEB (OL L 250, 1992 8 29, p. 40.) su paskutiniais pakeitimais, padarytais Sprendimu 2002/637/EB (OL L 206, 2002 8 3, p. 29.), nustatytą grupių, patvirtintų jų teritorijoje eksportuoti naminių galvijų embrionus į Bendriją, sąrašą. (2) Komisija gavo atitinkamų šalių kompetentingų veterinarinių tarnybų garantijas dėl Direktyvos 89/556/EEB 8 straipsnyje nustatytų reikalavimų laikymosi ir jos oficialiai patvirtino atitinkamas embrionų surinkimo grupes eksportui į Bendriją. (3) Dėl to reikėtų atitinkamai iš dalies pakeisti Sprendimą 92/452/EEB. (4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 92/452/EEB priede: 1. išbraukiama JAV grupei Nr. 96ID083 skirta eilutė; 2. JAV grupei Nr. 01WI098 skirta eilutė pakeičiama taip: "US | | 01WI098E 1 306 | | Dairyland Veterinary Practice 370 Flower Court, Platterville WI 53818 | Dr Leah Penza" | 3. įterpiama ši JAV grupėms skirta eilutė: "US | | 02ID106E 1 107 | | Western Genetics, Inc. 2875 E 3000 N, Sugar City ID 83448 | Dr Galen B. Lusk" | 4. įterpiama ši Šveicarijos grupėms skirta eilutė: "CH | | CH-ET-1133 | | Embryotransfer Pokorny Murtenstrasse 22 CH-3177 Laupen | Dr Eli Schipper Dr Norbert Stäuber" | 2 straipsnis Šis sprendimas taikomas nuo 2003 m. sausio 31 d. 3 straipsnis Šis sprendimas skirtas valstybėms narėms. Priimta Briuselyje, 2003 m. sausio 10 d. Komisijos vardu David Byrne Komisijos narys --------------------------------------------------
Oficialusis leidinys L 216 , 28/08/2003 p. 0026 - 0026



Tarybos Sprendimas 2003 m. vasario 18 d. dėl Susitarimo pasikeičiant raštais tarp Europos bendrijos ir Rusijos Federacijos, įsteigiančio dvigubo patikrinimo sistemą be kiekybinių apribojimų, skirtą tam tikrų plieno produktų eksportui iš Rusijos Federacijos į Europos bendriją, sudarymo (2003/618/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį, kartu su 300 straipsnio 2 dalies pirmu sakiniu, atsižvelgdama į Komisijos pasiūlymą, kadangi: (1) 1997 m. gruodžio 1 d. įsigaliojo Susitarimas dėl partnerystės ir bendradarbiavimo, įkuriantis partnerystę tarp Europos Bendrijų bei jų valstybių narių ir Rusijos Federacijos [1], (2) Europos bendrija ir Rusijos Federacija susitarė įsteigti dvigubo patikrinimo sistemą, skirtą tam tikriems plieno produktams, laikotarpiui nuo 1997 m. spalio 13 d. iki 1999 m. gruodžio 31 d. Šis Susitarimas pasikeičiant raštais Europos bendrijos vardu buvo patvirtintas Sprendimu 97/741/EB [2]. Sistemos galiojimas Sprendimu 2000/294/EB [3] buvo pratęstas laikotarpiui nuo 2000 m. sausio 1 d. iki 2001 m. gruodžio 31 d. Reglamentas (EB) Nr. 2135/97 [4], pratęstas Reglamentu (EB) Nr. 793/2000 [5], nustatė atitinkamus Bendrijai skirtus įgyvendinimo teisės aktus. (3) Komisija užbaigė derybas dėl Susitarimo pasikeičiant raštais tarp Europos bendrijos ir Rusijos Federacijos, įsteigiančio dvigubo patikrinimo sistemą be kiekybinių apribojimų, skirtą tam tikrų plieno produktų eksportui iš Rusijos Federacijos į Europos bendriją, PRIĖMĖ ŠĮ SPRENDIMĄ: 1 straipsnis 1. Europos bendrijos vardu patvirtinamas Susitarimas pasikeičiant raštais tarp Europos bendrijos ir Rusijos Federacijos, įsteigiantis dvigubo patikrinimo sistemą be kiekybinių apribojimų, skirtą tam tikrų plieno produktų eksportui iš Rusijos Federacijos į Europos bendriją. 2. Susitarimo tekstas pridedamas prie šio sprendimo. 2 straipsnis Tarybos pirmininkas įgaliojamas paskirti asmenis, įgaliotus pasirašyti 1 straipsnyje nurodytą Susitarimą pasikeičiant raštais, kad jis saistytų Bendriją. Priimta Briuselyje, 2003 m. vasario 18 d. Tarybos vardu Pirmininkas N. Christodoulakis [1] OL L 327, 1997 11 28, p. 3. [2] OL L 300, 1997 11 4, p. 36. [3] OL L 96, 2000 4 18, p. 44. [4] OL L 300, 1997 11 4, p. 1. [5] OL L 96, 2000 4 18, p. 1. --------------------------------------------------
Oficialusis leidinys L 123 , 09/05/2002 p. 0050 - 0052



Tarybos sprendimas 2002 m. balandžio 25 d. dėl Bendrųjų konsulinių instrukcijų III dalies pritaikymo ir 16 priedo parengimo (2002/354/EB) EUROPOS SĄJUNGOS TARYBA, atsižvelgdama į 2001 m. balandžio 24 d. Tarybos reglamentą (EB) Nr. 789/2001, paliekantį Tarybai įgyvendinimo įgaliojimus dėl tam tikrų išsamių nuostatų ir praktinės tvarkos nagrinėjant prašymus išduoti vizą [1], atsižvelgdama į Belgijos Karalystės iniciatyvą, kadangi: (1) Vizų politikos suderinimas pirmiausia reiškia tai, kad Šengeno acquis turėtų nustatyti vizų išdavimo procedūras ir sąlygas reglamentuojančias taisykles. Atrodo, jog būtų logiška, kad prašymo išduoti vizą blankas, kuriuo pradedamas prašymų išduoti vizas nagrinėjimas ir kuris yra tokio nagrinėjimo sąlygų tikrinimo priemonė, turėtų būti vienodo dokumento formos, kurią naudoja visų valstybių narių konsulinės tarnybos. (2) Kaip nustatyta prie Europos Sąjungos sutarties ir Europos bendrijos steigimo sutarties pridedamo Protokolo dėl Danijos pozicijos 1 ir 2 straipsniuose, Danija nedalyvauja priimant šį sprendimą ir dėl to jis nėra jai privalomas ar taikytinas. Kadangi šį sprendimą numatoma priimti siekiant plėsti Šengeno acquis pagal Europos bendrijos steigimo sutarties IV antraštinės dalies trečiosios dalies nuostatas, todėl Danija pagal minėto protokolo 5 straipsnį per šešis mėnesius nuo tos dienos, kai Taryba priims šį sprendimą, turės nuspręsti, ar ji perkels jį į savo nacionalinės teisės aktus. (3) Islandijos Respublikos ir Norvegijos Karalystės atžvilgiu, šis sprendimas yra Šengeno acquis nuostatų plėtojimas, priskiriamas sričiai, nurodytai 1999 m. gegužės 17 d. Tarybos sprendimo 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis [2] 1 straipsnio B punkte. (4) Pagal Protokolo dėl Jungtinės Karalystės ir Airijos pozicijos, pridedamo prie Europos Sąjungos sutarties ir Europos bendrijos steigimo sutarties, 1 ir 2 straipsnius Airija ir Jungtinė Karalystė nedalyvauja priimant šį sprendimą ir dėl to jis nėra joms privalomas ar taikytinas, PRIĖMĖ ŠĮ SPRENDIMĄ: 1 straipsnis Po Bendrųjų konsulinių instrukcijų (BKI) III dalies 1 skirsnio pirmojo sakinio pridedamas šis sakinys: "Prašymai išduoti vienodą vizą turi būti pateikiami naudojant suderintą blanką, kurio pavyzdys yra pateiktas 16 priede." 2 straipsnis Prie šio sprendimo pridedamas prašymo išduoti vienodą vizą suderinto blanko pavyzdys tampa BKI 16 priedu. 3 straipsnis Šis sprendimas taikomas nuo 2003 m. sausio 1 d. 4 straipsnis Šis sprendimas yra skirtas valstybėms narėms pagal Europos bendrijos steigimo sutartį. Priimta Liuksemburge, 2002 m. balandžio 25 d. Tarybos vardu Pirmininkas M. Rajoy Brey [1] OL L 116, 2001 4 26, p. 2. [2] OL L 176, 1999 7 10, p. 31. -------------------------------------------------- PRIEDAS " 16 PRIEDAS +++++ TIFF +++++ +++++ TIFF +++++ " --------------------------------------------------
Oficialusis leidinys L 092 , 09/04/2002 p. 0013 - 0014



Europos parlamento sprendimas 2002 m. kovo 14 d. iš dalies keičiantis Sprendimą 94/262/EAPB, EB, Euratomas dėl ombudsmeno pareigų atlikimą reglamentuojančių nuostatų ir bendrųjų sąlygų (2002/262/EB, EAPB, Euratomas) EUROPOS PARLAMENTAS, atsižvelgdamas į Europos bendrijos steigimo sutartį, ypač į jos 195 straipsnio 2 dalį, atsižvelgdamas į Europos anglių ir plieno bendrijos steigimo sutartį, ypač į jos 20d straipsnio 4 dalį, atsižvelgdamas į Europos atominės energijos bendrijos steigimo sutartį, ypač į jos 107d straipsnio 4 dalį, atsižvelgdamas į 2000 m. lapkričio 17 d. Europos Parlamento rezoliuciją dėl 1994 m. kovo 9 d. Europos Parlamento sprendimo dėl ombudsmeno pareigų atlikimą reglamentuojančių nuostatų ir bendrųjų sąlygų dalinio pakeitimo [1], atsižvelgdamas į Komisijos nuomonę, gavęs Tarybos patvirtinimą, kadangi: (1) Vadovaujantis 1977 m. gruodžio 21 d. Finansinio reglamento, taikomo Europos Bendrijų bendrajam biudžetui [2], 22 straipsnio 5 dalimi, ombudsmenas laikomas institucija to reglamento prasme. (2) Tarybos reglamentas (EB, EAPB, Euratomas) Nr. 2673/1999, iš dalies pakeičiantis Finansinį reglamentą, nustatė Europos Sąjungos bendrajame biudžete atskirą skirsnį, skirtą ombudsmenui, ir atitinkamai pakeitė susijusias Finansinio reglamento nuostatas. (3) Todėl būtina iš dalies pakeisti 1994 m. kovo 9 d. Europos Parlamento sprendimą 94/262/EAPB, EB, Euratomas dėl ombudsmeno pareigų atlikimą reglamentuojančių nuostatų ir bendrųjų sąlygų [3], kadangi jame numatyta, kad ombudsmeno biudžetas nustatomas Europos Bendrijų bendrojo biudžeto I dalies (Parlamentas) priede. (4) to sprendimo 12 ir 16 straipsniai turi būti panaikinti, NUSPRENDĖ: 1 straipsnis Panaikinami Sprendimo 94/262/EAPB, EB, Euratomas 12 ir 16 straipsniai. 2 straipsnis Šis sprendimas skelbiamas Europos Bendrijų oficialiajame leidinyje. 3 straipsnis Šis sprendimas įsigalioja jo paskelbimo dieną. Jis taikomas nuo 2000 m. sausio 1 d. Priimta Strasbūre, 2002 m. kovo 14 d. Europos Parlamento vardu Pirmininkas P. Cox [1] OL C 223, 2001 8 8, p. 366. [2] OL L 356, 1977 12 31, p. 1. Reglamentas su pakeitimais, padarytais Reglamentu (EB, EAPB, Euratomas) Nr. 2673/1999 (OL L 326, 1999 2 18, p. 1). [3] OL L 113, 1994 5 4, p. 15. --------------------------------------------------
Oficialusis leidinys C 362 , 18/12/2001 p. 0001 - 0001



Tarybos sprendimas 2001 m. gruodžio 6 d. išplečiantis Europolo mandatą tirti sunkias tarptautinio nusikalstamumo formas, išvardytas Europolo konvencijos priede (2001/C 362/01) EUROPOS SĄJUNGOS TARYBA, atsižvelgdama į Konvenciją dėl Europos policijos biuro įsteigimo (Europolo konvencija) [1], ypač į jos 2 straipsnio 2 dalį, atsižvelgdama į Belgijos Karalystės ir Švedijos Karalystės iniciatyvą [2], atsižvelgdama į Europos Parlamento nuomonę [3], atsižvelgdama į Europolo valdybos atliktą parengiamąjį darbą šiuo klausimu, ypač dėl galimo poveikio Europolo biudžetui ir darbuotojų telkimui, kadangi: (1) Vienas iš Sąjungos tikslų yra užtikrinti piliečiams aukšto lygio apsaugą laisvės, saugumo ir teisingumo erdvėje valstybėms narėms imantis bendrų veiksmų policijos bendradarbiavimo srityje. (2) Bendradarbiavimo pagal Europolo konvencijos sistemą veiksmingumas sustiprėtų, jei Europolas tam tikrose prioritetinėse srityse galėtų atlikti savo uždavinius visais tarptautinio organizuoto nusikalstamumo aspektais, išvardytais Europolo konvencijos priede. (3) Prioritetinės sritys turėtų būti apibrėžtos remiantis nuolatiniu duomenų apie nusikalstamumo tendencijas valstybių narių teritorijose rinkimu. (4) Šis sprendimas nepažeidžia atitinkamų Komisijos ir Europos centrinio banko vaidmenų, NUSPRENDĖ: 1 straipsnis Šiuo sprendimu Europolui pavedama tirti sunkias tarptautinio nusikalstamumo formas, išvardytas Europolo konvencijos priede. 2 straipsnis 1. Europolo valdybos pasiūlymu Taryba vieningai nustato, kurioms sunkioms tarptautinio nusikalstamumo formoms teikiamas prioritetas. 2. Direktorius reguliariai informuoja Europolo valdybą apie šių prioritetų įgyvendinimą. 3. Šie prioritetai ir jų įgyvendinimas aiškiai nurodomi ir atsispindi bendrame pranešime apie Europolo veiklą, nurodytame Europolo konvencijos 28 straipsnio 10 dalies pirmos pastraipos 1 punkte. 3 straipsnis 1. Šis sprendimas įsigalioja nuo 2002 m. sausio 1 d. 2. Nuo 2002 m. sausio 1 d. panaikinamas 1999 m. balandžio 29 d. Tarybos sprendimas, išplečiantis Europolo įgaliojimus tirti pinigų ir mokėjimo priemonių klastojimą [4]. 4 straipsnis Šis sprendimas skelbiamas Europos Bendrijų oficialiajame leidinyje. Priimta Briuselyje, 2001 m. gruodžio 6 d. Tarybos vardu Pirmininkas M. Verwilghen [1] OL C 316, 1995 11 27, p. 2. [2] OL C 176, 2001 6 21, p. 26. [3] Nuomonė pateikta 2001 m. lapkričio 12 d., dar nepaskelbta Oficialiajame leidinyje. [4] OL C 149, 1999 5 28, p. 16. --------------------------------------------------
Oficialusis leidinys L 281 , 07/11/2000 p. 0016 - 0017



Komisijos sprendimas 2000 m. spalio 23 d. nustatantis išsamias valdų registravimo nacionalinėse kiaulių duomenų bazėse taisykles (pranešta dokumentu Nr. C(2000) 3075) (tekstas svarbus EEE) (2000/678/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1], iš dalies pakeista ir atnaujinta Direktyva 97/12 [2], su paskutiniais pakeitimais, padarytais Europos Parlamento ir Tarybos direktyva 2000/20/EB [3], ypač į jos 14 straipsnio 3 dalies C punkto 4 papunktį, kadangi: (1) Siekiant užtikrinti kiaulių duomenų bazės veikmingumą, svarbu nustatyti, kokie duomenys turėtų būti šioje duomenų bazėje. (2) Pirmiausia reikėtų apibrėžti duomenis, susijusius su informacija apie kiaules laikančių valdų registraciją. (3) Svarbu, kad visose valstybių narių duomenų bazėse būtų saugoma tam tikra privaloma informacija, ir reikėtų sudaryti papildomos neprivalomos informacijos sąrašą. (4) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Valdų registre kaupiama bent jau ši informacija apie kiekvieną kiaules laikančią valdą: a) šalies kodas ir identifikacijos numeris, susidedantis iš ne daugiau nei 12 skaitmenų (be šalies kodo); b) valdos adresas; c) už gyvūnus atsakingo asmens pavardė ir adresas; d) valdos geografinės koordinatės arba lygiaverčiai geografiniai duomenys; e) duomenų laukas, kuriame kompetentinga institucija galėtų įrašyti sanitarinę informaciją, pavyzdžiui, judėjimo apribojimus, statusą ar kitą susijusią informaciją pagal Bendrijos ar nacionalines programas. 2. Be 1 dalyje numatytos informacijos, valdų registre apie kiekvieną kiaules laikančią valdą gali būti pateikiama ši informacija: a) gamybos rūšis; b) pajėgumai; c) valdos savininko pavardė ir adresas; c) už sanitarines priemones atsakingo asmens pavardė ir adresas; e) kita informacija, kurios gali prireikti kompetentingai institucijai. Valstybės narės praneša Komisijai 2 dalyje minimą informaciją, įtrauktą į kiaulių nacionalinių duomenų bazių valdų registrą. 2 straipsnis Šis sprendimas skirtas valstybėms narėms. Priimta Briuselyje, 2000 m. spalio 23 d. Komisijos vardu David Byrne Komisijos narys [1] OL 121, 1964 7 29, p. 1977/64. [2] OL L 109, 1997 4 25, p. 1. [3] OL L 163, 2000 7 4, p. 35. --------------------------------------------------
Oficialusis leidinys L 175 , 10/07/1999 p. 0049 - 0049



Tarybos ir Komisijos sprendimas 1999 m. balandžio 29 d. dėl Europos Bendrijų ir Kanados Vyriausybės sutarties, nustatančios jų konkurencijos teisės aktų taikymą, sudarymo (1999/445/EB, EAPB) EUROPOS SĄJUNGOS TARYBA, EUROPOS BENDRIJŲ KOMISIJA, atsižvelgdama į Europos bendrijos steigimo sutartį, ypač į jos 87 ir 235 straipsnius, kartu su jos 228 straipsnio 3 dalies pirmąja pastraipa, atsižvelgdama į Europos anglių ir plieno bendrijos steigimo sutartį, ypač į jos 65 ir 66 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę [1], (1) kadangi Sutarties 235 straipsniu turi būti remiamasi dėl to, kad jo tekstas yra įtrauktas į Sutartį dėl įmonių susijungimo ir įsigijimo, kurią nurodo 1989 m. gruodžio 21 d. Tarybos reglamentas (EEB) Nr. 4064/89 dėl įmonių koncentracijos kontrolės [2], iš esmės grindžiamas Sutarties 235 straipsniu; (2) kadangi konkurencijos problemoms vis labiau pasireiškiant tarptautiniu mastu reikia stiprinti tarptautinį bendradarbiavimą šioje srityje; (3) kadangi šiuo tikslu Komisija iki šiol derėjosi su Kanados Vyriausybe dėl Sutarties dėl Europos Bendrijų ir Kanados konkurencijos taisyklių taikymo; (4) kadangi Sutartis, įskaitant ir raštus, kuriais pasikeista, turi būti tvirtinama, NUSPRENDĖ: 1 straipsnis Sutartis tarp Europos Bendrijų ir Kanados Vyriausybės dėl jų konkurencijos įstatymų, įskaitant ir raštus, kuriais pasikeista, taikymo tvirtinama Europos Bendrijos ir Europos anglių ir plieno bendrijos vardu. Sutarties ir raštų, kuriais pasikeista, tekstai danų, vokiečių, anglų, ispanų, suomių, prancūzų, graikų, italų, olandų, portugalų ir švedų kalbomis pridedami prie šio Sprendimo. 2 straipsnis Šiuo dokumentu Tarybos pirmininkas įgaliojamas paskirti asmenį (-is) pasirašyti Sutartį, kad ji taptų privaloma Europos bendrijai. Šiuo dokumentu Komisijos pirmininkas įgaliojamas paskirti asmenį (-is) pasirašyti Sutartį, kad ji taptų privaloma Europos anglių ir plieno bendrijai. Priimta Liuksemburge, 1999 m. balandžio 29 d. Tarybos vardu Pirmininkas W. Müller Komisijos vardu J. Santor Pirmininkas [1] OL C 150, 1999 5 28. [2] OL L 395, 1989 12 30, p. 1 (taisyta versija OL L 257, 1990 9 21, p. 13). --------------------------------------------------
Oficialusis leidinys L 175 , 13/07/1996 p. 0034 - 0034



Tarybos sprendimas 1996 m. liepos 10 d. dėl nuostatos, leidžiančios nukrypti nuo Tarybos direktyvos 91/439/EEB III priedo nuostatų (tekstas svarbus EEE) (96/427/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 29 d. Tarybos direktyvą 91/439/EEB dėl vairuotojo pažymėjimų [1], ypač į jos 7 straipsnį, kadangi 7 straipsnio 3 dalyje nustatyta, kad valstybės narės, susitarusios su Komisija, gali nukrypti nuo III priedo nuostatų dėl minimalių fizinės ir psichinės sveikatos normų, taikomų asmenims, vairuojantiems variklio varomą transporto priemonę; kadangi šios nukrypti leidžiančios nuostatos turi būti suderintos su medicinos mokslo plėtra bei III priede nustatytais principais; kadangi III priedo 6.3 punktas apibrėžia, kad kandidatų į vairuotojus pažymėjimui gauti arba vairuotojų tokiam pažymėjimui atnaujinti regėjimo aiškumas, jeigu reikia, su korekciniais lęšiais, sveikesne akimi privalo būti ne mažesnis kaip 0,8, o silpnesne akimi — ne mažesnis kaip 0,5; kadangi jei korekciniai lęšiai naudojami tam, kad būtų pasiektos 0,8 ir 0,5 vertės, regėjimo aiškumas kiekviena akimi be korekcinių lęšių privalo būti 0,005 arba minimalus regėjimo aiškumas (0,8 ir 0,5) privalo būti pasiektas nešiojant akinius, kurių stiprumas neturi būti didesnis kaip plius arba minus keturios dioptrijos, arba nešiojant kontaktinius lęšius (nekoreguotas regėjimas = 0,05), ir korekcija turi būti gerai toleruojama; kadangi, be to, 6.3 punkte patikslinama, kad vairuotojo pažymėjimai neišduodami ir neatnaujinami tiems kandidatams į vairuotojus ar vairuotojams, kurių binokuliarinis regėjimo laukas yra nenormalus arba kurie serga diplopija; kadangi pagal III priedo 6.3 punktą 2 grupės vairuotojų nešiojamų akinių stiprumas neturi būti didesnis kaip plius ar minus 4 dioptrijos, ypač dėl regėjimo lauko iškraipymo, jeigu reikia nešioti stipresnius akinius; tačiau kadangi taikant modernias technologijas bei medžiagas tapo įmanoma pagaminti akinius iki plius ar minus 8 dioptrijų, išvengiant tokio iškraipymo; kadangi todėl Komisija, gavusi kelių valstybių narių prašymą, mano, kad medicinos mokslo plėtra pateisina nuostatą, leidžiančią nukrypti nuo minėtos direktyvos III priedo 6.3 punkto nuostatų, dėl 2 grupės vairuotojų nešiojamų akinių dioptrijų skaičiaus, PRIĖMĖ ŠĮ SPRENDIMĄ: 1 straipsnis Valstybės narės gali leisti vietoj plius ar minus 4 dioptrijų naudoti plius ar minus 8 dioptrijas, kai minimalus regėjimo aiškumas 0,8 ir 0,5 pasiekiamas nešiojant korekcinius akinius. 2 straipsnis Šis sprendimas skirtas valstybėms narėms. 3 straipsnis Šis sprendimas taikomas praėjus trims dienoms po jo paskelbimo Europos Bendrijų oficialiajame leidinyje. Priimta Briuselyje, 1996 m. liepos 10 d. Komisijos vardu Neil Kinnock Komisijos narys [1] OL L 237, 1991 8 24, p. 1. --------------------------------------------------